নাৰায়ণ ডেকা,টংলা ছেবাৰ ভুলৰ বাবে পুনৰ ছাত্ৰ-ছাত্ৰী তথা বিদ্যালয় কৰ্তৃপক্ষৰ হাৰাশাস্তি হোৱাৰ ঘটনা সংঘটিত হৈছে ওদালগুৰি জিলাত৷ এইবেলি ওদালগুৰি জিলাৰ টংলাৰ তিনিটা পৰীক্ষা কেন্দ্ৰৰ জৰিয়তে অহা নৱম শ্ৰেণীৰ ৰেজিষ্ট্ৰেশ্যন চাৰ্টিফিকেটসমূহত ফটোৰ বিসংগতি ঘটাত বিদ্যালয়সমূহৰ লগতে ছাত্ৰ-ছাত্ৰীসকলে মূৰে-কপালে হাত দিবলগীয়া পৰিস্থিতিৰ সৃষ্টি হৈছে৷ ২০২০বৰ্ষৰ হাইস্কুল শিক্ষান্ত পৰীক্ষাৰ্থী তথা বৰ্তমানৰ নৱমমানৰ ছাত্ৰ-ছাত্ৰীসকলক ছেবাৰ অধীনত পণ্জীয়ন কৰাৰ নিয়মানুসাৰে আৰু নিৰ্দেশনানুসাৰে ওদালগুৰি জিলা বিদ্যালয়সমূহৰ পৰিদৰ্শকৰ কাৰ্যালয়ৰ জৰিয়তে টংলাৰ তিনিটা পৰীক্ষা কেন্দ্ৰ ক্ৰমে টংলা উচ্চতৰ মাধ্যমিক বিদ্যালয় 'এ' চেণ্টাৰৰ ১২খন, টংলা বালিকা উচ্চ মাধ্যমিক বিদ্যালয় 'বি' চেণ্টাৰৰ ১০খন আৰু টংলা মডেল হাইস্কুল 'চি' চেণ্টাৰৰ ৭খন বিদ্যালয়ৰ প্ৰায় ১৫শ ছাত্ৰ-ছাত্ৰীৰ নাম-ঠিকনা আৰু ফটো শুদ্ধভাৱে প্ৰেৰণ কৰিছিল।
ছেবাৰ দায়িত্বহীনতাৰ পৰম্পৰাঃ টংলাত নৱম শ্ৰেণীৰ ৰেজিষ্ট্ৰেশ্যন চাৰ্টিফিকেটত বিসংগতি